Negevas

Negevas (hebr.: הנגב; arab.: النقب an-Naqab) – dykuma pietų Izraelyje, Sinajaus dykumos rytinė pratąsa. Pietuose ribojasi su Akabos įlanka, rytuose – su Arabah vade. Užima 13 000 km² plotą. Išskiriami keturi regionai: pakrantės lyguma – šiaurės vakaruose, centrinė plynaukštė, kalnuota pietinė dalis ir slėnis – rytuose. Klimatas sausas ir karštas. Per metus iškrenta mažiau nei 250 mm kritulių. Drėkinamoje žemėje auginami citrusai, miežiai, kviečiai. Yra eksploatuojamų fosfatų, vario, molio, bromidų, gamtinių dujų telkinių. Negeve yra unikalūs dariniai – karstiniai krateriai, iš kurių žymiausias – Ramono krateris. Didžiausi miestai – Ber Šeba ir Eilatas, taip pat dykumoje Izraelis įkūrė keletą naujų miestelių, kaip Dimona, Aradas ir Mitzpe Ramonas.

Senovėje, dykumoje gyveno beduinų gentys. VII a. įsiveržė arabai. Įkūrus Izraelio valstybę pradėjo keltis žydai. Pradėti steigti kolektyviniai ūkiai – kibucai.

 Nacionaliniai parkai Negevo dykumoje 
 Avdato senovės miestas
 Ein Avdato nacionalinis parkas
 Ramono gamtos rezervatas
 Timnos slėnio parkas pietų Negeve.
Smilkalų kelio per Negevo dykumos miestus maršruto dalis 2005 m. buvo įtraukta į UNESCO saugomo pasaulio kultūros paveldo sąrašą.

 Nuorodos 

 Negevo dykuma 
 Wikitravel:Negev

Kategorija:Azijos dykumos
Kategorija:Izraelio geografija